पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के बढ़ते संक्रमण को देखते हुए ट्रेनों के परिचालन सहित अन्य रेल गतिविधियां सामान्य रूप से जारी रहे इसके लिए रेल कर्मियों के व्यापक स्वास्थ्य हित में पूर्व मध्य रेल द्वारा कई कदम उठाए गए हैं । इसी क्रम में कोरोना संक्रमण से बचाव से जुड़े अन्य उपायों के साथ-साथ रेलकर्मियों के टीकाकरण पर काफी बल दिया गया है । इस दिशा में कार्य करते हुए तक पूर्व मध्य रेल के कुल कर्मचारियों के लगभग 36 प्रतिशत रेलकर्मियों का टीकाकरण किया जा चुका है। वैक्सीनेशन की दिशा में योजनाबद्ध ढंग से कार्य करते हुए 4 मई तक पूर्व मध्य रेल के मुख्यालय व मंडलों में कार्यरत कुल 81706 कर्मचारियों में से 28844 कर्मचारियों को विभिन्न रेलवे अस्पतालों में यह वैक्सीन दी गयी।
इनमें से पूर्व-मध्य रेल मुख्यालय हाजीपुर में कार्यरत 2564 अधिकारियों/कर्मचारियों में से 800 रेलकर्मियों का कोविड टीकाकरण किया गया। जबकि मुख्यालय के रेल मंडलों में भी वृहत् टीकाकरण चलाया जा रहा है। दानापुर मंडल में 14640 रेलकर्मियों में से 4919, समस्तीपुर मंडल में 10804 रेलकर्मियों में से 3359, सोनपुर मंडल में 12820 रेलकर्मियों में से 5553, पंडित दीनदयाल उपाध्याय मंडल में 14722 रेलकर्मियों में से 3057 तथा धनबाद मंडल में कार्यरत 22401 रेलकर्मियों में से 9949 रेलकर्मी को कोरोना की वैक्सीन दी जा चुकी है। हरनौत कारखाना, प्लांट डिपो के 3755 रेलकर्मियों में से 1208 रेलकर्मियों का टीकाकरण किया जा चुका है।
शत-प्रतिशत रेलकर्मियों को वैक्सीन दी जाएगी
पूर्व-मध्य रेलवे जोन हाजीपुर के मुख्य जनसंपर्क अधिकारी राजेश कुमार ने जानकारी देते हुए बताया कि वैक्सीनेशन की प्रक्रिया लगातार जारी है तथा शीघ्र ही शत-प्रतिशत रेल कर्मियों को वैक्सीन उपलब्ध कराया जाएगा ताकि रेलकर्मी बिना किसी भय के अपनी जिम्मेदारियों का सफलतापूर्वक निर्वहन कर सकें। पूर्व मध्य रेलवे आम लोगों से भी अपील करती है कि वे कोविड टीकाकरण में भाग लेते हुए कोरोना के विरूद्ध लड़ाई में अपना योगदान दें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn